Man erg beseer ná mislukte kaping | Maroela Media
ŉ 35-jarige man is in ŉ ernstige toestand in die hospitaal na ŉ mislukte kaping waartydens hy ernstig aangerand is.
Volgens ER24 is die man in Hillcrest, KwaZulu-Natal gekaap. Paramedici het die man langs sy motor aan die kant van die pad gevind. Hy is ernstig aangerand. Die man is op die toneel behandel voor hy na die Hillcrest-hospitaal geneem is vir verdere behandeling. Die polisie ondersoek die saak.
Intussen het RSG berig dat ŉ man na die Kimberley-hospitaal gehaas is na hy in Barkley-Wes in die Noord-Kaap gekaap is. Die man se hande en voete is glo vasgebind waarna hy vir langer as 20 uur in ŉ veld naby die dorp gelê het. Die 58-jarige man was halfnaak en erg ontwater. Staat stem in tot borgtog vir vier | News24
Staat stem in tot borgtog vir vier
DIE staat het Vrydag (30/09) ’n omme-swaai gemaak en ingestem tot borgtog vir vier beskuldigdes in ’n saak oor die diefstal van R36 miljoen by ’n veilig-heidsmaatskappy in Kimberley.
Die vier aangeklaagdes het appèl teen die weiering van hul aansoek om borgtog aangeteken.
Hul vier medebeskuldigdes in die saak het vroeër borgtog gekry.
Die appèllante is sers. Samuel Jantjies (45) van Kimberley, Jennifer Claasen (46), ’n gewese sekerheidswag van G4S in Kimberley, konst. Hendrik Daniëls (35) van Galeshewe en Jean Pierre Wolfaard (26), ’n plaaswerker van Postmasburg.
Die saak spruit uit ’n voorval in Mei toe twee mans na bewering ’n sekerheidswag van G4S by die onderneming se hoofkantoor in Weseinde oorval, vasgebind en met die geld weggekom het.
Dit het ten tyde van ’n kragonderbreking gebeur.
Adv. Quinton Hollander, aanklaer, het toegegee dat die landdros twee sogenaamde bekentenisse nie as bekentenisse beskou nie.
Hy het ook toegegee dat die beskuldigdes nie ’n vlugrisiko inhou nie.
Borgtog van R10 000 is daarna aan elkeen van die vier appèllante toege-staan.
’n Voorwaarde is dat hulle nie met staatsgetuies mag inmeng nie.
Nie een van hulle mag ook die landdrosdistrik van Kimberley sonder toestemming verlaat nie.
Adv. Ferdi van Heerden, namens Jantjies en Wolfaard, het vroeër gesê sy kliënte se sogenaamde bekentenisse sal in die verhoor betwis word.
Adv. Sakkie Nel, vir Claasens, het aangevoer haar verduideliking oor die aanwesigheid van haar DNS-materiaal op die muurprop wat gebruik is om die elektrisiteitstoevoer te onderbreek, gaan in die verhoor aangehoor word.
Sy hou vol sy is onskuldig.
Sy kan nie van die aflê van ’n vals getuieverklaring beskuldig word nie.
Adv. Maru Maphalla, vir Daniels, het toegegee hy het nie bewyse wat teenoor die staat se getuienis oorweeg kan word nie.
Brig. Dick de Waal, ondersoekbeampte, het vroeër getuig Daniels het ’n duikklopper uit die tronk gebel.
Daniels het glo gevra dat die duikklopper swyg oor die R60 000 wat hy in kontant vir herstelwerk betaal het.
Die ander beskuldigdes wat reeds borgtog gekry het, is Denzel Jantjies (35), Conrad Buys (25), sy broer Andries Buys (37) en hul pa, Charles Buys (61).
Die saak kom weer op 21 November voor.